《登黄鹤楼怀古兼寄潘豳老昆仲》
宋代·贺铸

汉大将军楚国材，半生倦韵浼尘埃。
徐夫人匕首安在，丁令威华表归来。
紫府无踪劳彷像，白云有待久裴徊。
楼标空阔天垠露，川势从横地纽开。
陇鸟赋成洲共永，越人歌断棹先回。
会招物外二三子，长啸披襟挹快哉。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。